Nordjyske Fie Udby Erichsen er klar til OL i Rio. Den nordjyske roer klarede lige nøjagtig cuttet.

Fie Udby Erichsen er klar til OL i Rio efter at hun tirsdag eftermiddag roede sig til en fjerdeplads i kvindernes singlesculler-finale på 2000 meter. Udby vandt sit indledende heat og var hurtigst af alle da der mandag blev roet semifinale. Det kunne dog ligne at konkurrenterne havde sparet på kræfterne for i finalen kunne Fie Udby Erichsen med sin tid på 7.26 minutter kun opnå en fjerdeplads. Og det var lige nøjagtig nok til at klare OL-cuttet. Til Landsholdet i Roning på Facebook udtaler Fie Udby Erichsen: - Jeg havde regnet med, at det ville være modvind, men så vendte vinden før starten til at blive medvind, og det betød, at jeg kom til at krampe op ca. 100-150 meter før mål. Jeg ramte også to bøjer i slutfasen, og kom ud af rytmen, men det lykkedes lige akkurat at hive den i land. Kvalifikationsstævnet bliver afholdt i Lucerne i Schweiz.